CELEX: 32004D0772
Language: el
Date: 2004-10-29 00:00:00
Title: 2004/772/ΕΚ: Απόφαση της Επιτροπής, της 29ης Οκτωβρίου 2004, για τη χρηματοδοτική συμμετοχή της Κοινότητας για το 2004 στην κάλυψη των δαπανών που πραγματοποιήθηκαν από το Βέλγιο και την Πορτογαλία για την καταπολέμηση οργανισμών επιβλαβών για τα φυτά ή τα φυτικά προϊόντα [κοινοποιηθείσα υπό τον αριθμό Ε(2004) 4181]

17.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 341/27
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 29ης Οκτωβρίου 2004
   για τη χρηματοδοτική συμμετοχή της Κοινότητας για το 2004 στην κάλυψη των δαπανών που πραγματοποιήθηκαν από το Βέλγιο και την Πορτογαλία για την καταπολέμηση οργανισμών επιβλαβών για τα φυτά ή τα φυτικά προϊόντα
   [κοινοποιηθείσα υπό τον αριθμό Ε(2004) 4181]
   (Τα κείμενα στη γαλλική, ολλανδική και πορτογαλική γλώσσα είναι τα μόνα αυθεντικά)
   (2004/772/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), (στο εξής «η οδηγία»), και ιδίως το άρθρο 23,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία, η Κοινότητα μπορεί να χορηγεί στα κράτη μέλη χρηματοδοτική ενίσχυση για την κάλυψη δαπανών που σχετίζονται άμεσα με ληφθέντα ή προβλεπόμενα μέτρα τα οποία είναι αναγκαία για την καταπολέμηση επιβλαβών οργανισμών που εισήχθησαν από τρίτες χώρες ή από άλλες περιοχές της Κοινότητας, με στόχο την εξάλειψή τους ή, αν αυτό δεν είναι δυνατό, την μη εξάπλωσή τους.
            
         
               (2)
            
            
               Το Βέλγιο και η Πορτογαλία κατάρτισαν, η κάθε χώρα το δικό της, πρόγραμμα ενεργειών με στόχο την εξάλειψη των επιβλαβών για τα φυτά οργανισμών που εισήχθησαν στο έδαφός τους. Στα προγράμματα αυτά προσδιορίζονται οι επιδιωκόμενοι στόχοι, τα μέτρα που έχουν ληφθεί, η διάρκεια και το κόστος τους. Οι εν λόγω χώρες ζήτησαν να τους χορηγηθεί κοινοτική χρηματοδοτική ενίσχυση για τα ανωτέρω προγράμματα εντός της προθεσμίας που προβλέπεται στην οδηγία και σύμφωνα με τον κανονισμό (ΕΚ) αριθ. 1040/2002 της Επιτροπής, της 14ης Ιουνίου 2002 για τη θέσπιση λεπτομερών κανόνων για την εφαρμογή των διατάξεων σχετικά με την παροχή χρηματοδοτικής συνδρομής από την Κοινότητα στο πλαίσιο του φυτοϋγειονομικού ελέγχου και την κατάργηση του κανονισμού (ΕΚ) αριθ. 2051/97 (2) (στο εξής «ο κανονισμός»).
            
         
               (3)
            
            
               Οι δαπάνες τις οποίες πραγματοποίησαν το Βέλγιο και η Πορτογαλία και οι οποίες λαμβάνονται υπόψη στην παρούσα απόφαση, αφορούν άμεσα τα θέματα που αναφέρονται στο άρθρο 23 παράγραφος 2 στοιχεία α) και β) της οδηγίας.
            
         
               (4)
            
            
               Οι τεχνικές πληροφορίες που παρασχέθηκαν από το Βέλγιο και την Πορτογαλία επέτρεψαν στην Επιτροπή να αναλύσει την κατάσταση με ακρίβεια και διεξοδικότητα· οι πληροφορίες αυτές εξετάστηκαν επίσης από τη μόνιμη φυτοϋγειονομική επιτροπή. Η Επιτροπή κατέληξε στο συμπέρασμα ότι πληρούνται οι προϋποθέσεις για τη χορήγηση χρηματοδοτικής ενίσχυσης σύμφωνα με το άρθρο 23 της οδηγίας.
            
         
               (5)
            
            
               Συνεπώς, πρέπει να χορηγηθεί κοινοτική χρηματοδοτική ενίσχυση για την κάλυψη των δαπανών των εν λόγω προγραμμάτων.
            
         
               (6)
            
            
               Η χρηματοδοτική συμμετοχή της Κοινότητας μπορεί να καλύψει έως και 50 % των επιλέξιμων δαπανών. Εκτός από το πρόγραμμα για το οποίο πρέπει να εφαρμοστεί συντελεστής μείωσης σύμφωνα με το άρθρο 23 παράγραφος 5 τρίτο εδάφιο της οδηγίας, η χρηματοδοτική συμμετοχή της Κοινότητας για τους σκοπούς της παρούσας απόφασης πρέπει να καθοριστεί σε 50 %.
            
         
               (7)
            
            
               Το πρόγραμμα που κοινοποίησε η Πορτογαλία έχει ήδη αποτελέσει αντικείμενο χρηματοδοτικής συμμετοχής της Κοινότητας δυνάμει των αποφάσεων της Επιτροπής 2001/811/ΕΚ (3), 2002/889/ΕΚ (4) και 2003/787/ΕΚ (5). Χορηγήθηκε παράταση της περιόδου εφαρμογής των μέτρων εξάλειψης για το εν λόγω υφιστάμενο πρόγραμμα, όπως προβλέπεται στο άρθρο 23 παράγραφος 5 τρίτο εδάφιο της οδηγίας, δεδομένου ότι η εξέταση της κατάστασης οδήγησε στο συμπέρασμα ότι οι στόχοι αυτών των μέτρων εξάλειψης μπορούν να επιτευχθούν εντός λογικού χρονικού διαστήματος. Η χρηματοδοτική συμμετοχή της Κοινότητας στο εν λόγω πρόγραμμα μειώθηκε σταδιακά, σύμφωνα με το άρθρο 23 παράγραφος 5 τρίτο εδάφιο.
            
         
               (8)
            
            
               Η ενίσχυση που αναφέρεται στο άρθρο 2 της παρούσας απόφασης χορηγείται με την επιφύλαξη άλλων μέτρων που έχουν ληφθεί ή πρόκειται να ληφθούν και είναι αναγκαία για την επίτευξη του στόχου της εξάλειψης ή της καταπολέμησης των συναφών επιβλαβών οργανισμών.
            
         
               (9)
            
            
               Η παρούσα απόφαση εφαρμόζεται με την επιφύλαξη του αποτελέσματος της εξακρίβωσης από την Επιτροπή, σύμφωνα με το άρθρο 24 της οδηγίας, κατά πόσο η εισαγωγή του εν λόγω επιβλαβούς οργανισμού οφείλεται σε ανεπαρκείς ελέγχους ή επιθεωρήσεις, και των συνεπειών της εξακρίβωσης αυτής.
            
         
               (10)
            
            
               Σύμφωνα με το άρθρο 3 παράγραφος 2 του κανονισμού (ΕΚ) αριθ. 1258/1999 του Συμβουλίου (6), τα κτηνιατρικά και φυτοϋγειονομικά μέτρα που αναλαμβάνονται σύμφωνα με τους κοινοτικούς κανόνες χρηματοδοτούνται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων. Ο οικονομικός έλεγχος των ανωτέρω μέτρων διέπεται από τα άρθρα 8 και 9 του εν λόγω κανονισμού, με την επιφύλαξη των διατάξεων του κανονισμού (ΕΚ) αριθ. 1040/2002 και των παραγράφων 8 και 9 του άρθρου 23 της οδηγίας.
            
         
               (11)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η χορήγηση χρηματοδοτικής ενίσχυσης της Κοινότητας για το 2004 για την κάλυψη των δαπανών που πραγματοποιήθηκαν από το Βέλγιο και την Πορτογαλία και οι οποίες συνδέονται άμεσα με τα αναγκαία μέτρα που καθορίζονται στο άρθρο 23 παράγραφος 2 της οδηγίας 2000/29/ΕΚ και ελήφθησαν για την καταπολέμηση των οργανισμών τους οποίους αφορούν τα προγράμματα εξάλειψης που απαριθμούνται στο παράρτημα της παρούσας απόφασης.
   Άρθρο 2
   1.   Το συνολικό ποσό της χρηματοδοτικής ενίσχυσης που αναφέρεται στο άρθρο 1, ανέρχεται σε 576 549 ευρώ.
   2.   Τα ανώτατα ποσά της χρηματοδοτικής συμμετοχής της Κοινότητας για κάθε πρόγραμμα εξάλειψης και για κάθε έτος εφαρμογής του είναι αυτά που αναφέρονται στο παράρτημα της παρούσας απόφασης.
   3.   Το ανώτατο ποσό της κοινοτικής χρηματοδοτικής συμμετοχής που προκύπτει για τα σχετικά κράτη μέλη έχει ως εξής:
   
               —
            
            
               210 485 ευρώ για το Βέλγιο,
            
         
               —
            
            
               366 064 ευρώ για την Πορτογαλία.
            
         Άρθρο 3
   Με την επιφύλαξη των ελέγχων της Επιτροπής σύμφωνα με το άρθρο 24 της οδηγίας 2000/29/ΕΚ, το ποσό της χρηματοδοτικής συμμετοχής της Κοινότητας, όπως προβλέπεται στο παράρτημα, καταβάλλεται μόνο εφόσον:
   
               α)
            
            
               παρασχεθούν στην Επιτροπή αποδεικτικά στοιχεία για τα ληφθέντα μέτρα, βάσει της κατάλληλης τεκμηρίωσης, σύμφωνα με τις διατάξεις του κανονισμού, ιδίως του άρθρου 1 παράγραφος 2 και του άρθρου 2·
            
         
               β)
            
            
               υποβληθεί από το ενδιαφερόμενο κράτος μέλος στην Επιτροπή αίτηση για την καταβολή χρηματοδοτικής συμμετοχής της Κοινότητας, σύμφωνα με τις διατάξεις του άρθρου 5 του κανονισμού (ΕΚ) αριθ. 1040/2002.
            
         Άρθρο 4
   Η παρούσα απόφαση απευθύνεται στο Βασίλειο του Βελγίου και στην Πορτογαλική Δημοκρατία.
   
      Βρυξέλλες, 29 Οκτωβρίου 2004.
      
         
            Για την Επιτροπή
         
         David BYRNE
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1).
   
      (2)  ΕΕ L 157 της 15.6.2002, σ. 38.
   
      (3)  ΕΕ L 306 της 23.11.2001, σ. 25.
   
      (4)  ΕΕ L 311 της 14.11.2002, σ. 16.
   
      (5)  ΕΕ L 293 της 11.11.2003, σ. 13.
   
      (6)  ΕΕ L 160 της 26.6.1999, σ. 103.
   
      ΠΑΡΑΡΤΗΜΑ
      ΠΡΟΓΡΑΜΜΑΤΑ ΕΞΑΛΕΙΨΗΣ
      ΤΜΗΜΑ Ι
      Προγράμματα για τα οποία η χρηματοδοτική συμμετοχή της Κοινότητας αντιστοιχεί σε 50 % των επιλέξιμων δαπανών
      
                  Κράτος μέλος
               
               
                  Επιβλαβείς οργανισμοί που καταπολεμήθηκαν
               
               
                  Φυτά που προσβλήθηκαν
               
               
                  Έτος
               
               
                  Επιλέξιμες δαπάνες
                  (σε ευρώ)
               
               
                  Ανώτατο ποσό της χρηματοδοτικής συμμετοχής της Κοινότητας (σε ευρώ)
               
            
                  Βέλγιο
               
               
                  
                     Diabrotica virgifera
                  
               
               
                  καλαμπόκι
               
               
                  2003 και 2004
               
               
                  420 970
               
               
                  210 485
               
            ΤΜΗΜΑ II
      Προγράμματα για τα οποία η χρηματοδοτική συμμετοχή της Κοινότητας μεταβάλλεται λόγω της εφαρμογής συντελεστή μείωσης
      
                  Κράτος μέλος
               
               
                  Επιβλαβείς οργανισμοί που καταπολεμήθηκαν
               
               
                  Φυτά που προσβλήθηκαν
               
               
                  Έτος
               
               
                  Έτος εφαρμογής του προγράμματος εξάλειψης
               
               
                  Επιλέξιμες δαπάνες
                  (σε ευρώ)
               
               
                  Ποσοστό
                  (%)
               
               
                  Ανώτατο ποσό της χρηματοδοτικής συμμετοχής της Κοινότητας (σε ευρώ)
               
            
                  Πορτογαλία
               
               
                  
                     Bursaphelenchus xylophilus
                  
               
               
                  Κωνοφόρα δένδρα
               
               
                  2003
               
               
                  5
               
               
                  1 016 847
               
               
                  36
               
               
                  366 064
               
            
                  Σύνολο χρηματοδοτικής συμμετοχής της Κοινότητας (σε ευρώ)
               
               
                  576 549